2016. gada 26. jūlijā Rīkojums Nr. 412

Rīgā (prot. Nr. 37  18. §)

**Par valstij piekrītošā dzīvokļa īpašuma Nr. 9 Kadiķu ielā 6, Mērsragā, nodošanu Mērsraga novada pašvaldības īpašumā**

1. Saskaņā ar Publiskas personas mantas atsavināšanas likuma 42. panta pirmo daļu un 43. pantu Valsts ieņēmumu dienestam nodot bez atlīdzības Mērsraga novada pašvaldības īpašumā valstij piekrītošo dzīvokļa īpašumu Nr. 9 (nekustamā īpašuma kadastra Nr. 8878 900 0104) – dzīvokli Nr. 9 (telpu grupas kadastra apzīmējums 8878 003 0713 001 009) un 187/9101 domājamās daļas no kopīpašumā esošajām četrām būvēm (būvju kadastra apzīmējumi 8878 003 0713 001, 8878 003 0713 002, 8878 003 0713 003, 8878 003 0713 005) un zemes vienības (zemes vienības kadastra apzīmējums 8878 003 0713) – Kadiķu ielā 9, Mērsragā (turpmāk – dzīvokļa īpašums), pašvaldības autonomās funkcijas īstenošanai – palīdzības sniegšanai iedzīvotājiem dzīvokļa jautājuma risināšanā.

2. Mērsraga novada pašvaldībai dzīvokļa īpašumu bez atlīdzības nodot valstij, ja tas vairs netiek izmantots šā rīkojuma 1. punktā minētās funkcijas īstenošanai.

3. Mērsraga novada pašvaldībai, nostiprinot zemesgrāmatā īpašuma tiesības uz dzīvokļa īpašumu:

3.1. norādīt, ka īpašuma tiesības nostiprinātas uz laiku, kamēr Mērsraga novada pašvaldība nodrošina šā rīkojuma 1. punktā minētās funkcijas īstenošanu;

3.2. ierakstīt atzīmi par aizliegumu atsavināt dzīvokļa īpašumu un apgrūtināt to ar hipotēku.

4. Šā rīkojuma 3.2. apakšpunktā minēto aizliegumu – apgrūtināt dzīvokļa īpašumu ar hipotēku – nepiemēro, ja dzīvokļa īpašums tiek ieķīlāts par labu valstij (Valsts kases personā), lai apgūtu Eiropas Savienības fondu līdzekļus.

Ministru prezidenta vietā –

finanšu ministre Dana Reizniece-Ozola

Vides aizsardzības un

reģionālās attīstības ministrs Kaspars Gerhards